Тајвански облачасти леопард
Тајвански облачасти леопард или форможански облачасти леопард () је подврста облачастог леопарда која је ендмит острва Тајван. Ова подврста је изумрла.

Опис 
Тајвански облачасти леопард је по начину живота и физичким карактеристикама сличан свом сроднику који живи у Кини: био је релативно мали предатор тежак до 20 кг, живео је на дрвећу. У првом опису тајванског облачастог леопарда Роберт Свинхоу је указао на главну разлику између тајванског облачастог леопарда и облачастог леопарда, који живи на Хималајима; реп, који је дупло краћи..

Истребљење 
Последњи пут тајвански облачасти леопард виђен је 1983. године, а три године касније, истраживачи нису могли да открију трагове овог предатора. Због развоја шумске индустрије и крчења шума облачасти леопарди су били принуђени да се повуку у планине Јушан и Даву, где су наставиле да их лове ловокрадице.

2000. године, научници су покушали да пронађу овог предатора у намењеним стаништима у планинама, на висинама од 150 до 3.000 метара, поставили су више од 1.000 инфрацрвених камера и специјалне замке за прикупљање длаке, што је омогућило да сниме веома ретке ноћне сисаре. Међутим, ни трага ни гласа, нису успели да пронађу тајванског облачастог леопарда.

Главну улогу у потрази за тајванским облачастим леопардом игра тајвански зоолог Чанг По-Џен, који још увек претпоставља да на неким скровитим деловима острва и даље постоји неколико јединки, али вероватноћа је мала.

У зоолошком врту у Тајпеју постоји неколико јединки облачастог леопарда, али оне припадају другим подврстама које су доведене са кинеског копна.

Култура 

Године 1992. пошта Тајвана је издала поштанску маркицу са ликом тајванског облачастог леопарда. На 21. међународној филателистичкој изложби у Азији одржаној у Тајпеју 8. марта 2008. изложен је коверат са поштанском маркицом са ликом тајванског облачастог леопарда.

Облачасти леопард је важна животиња у култури тајванских домородаца. Кожу облачастог леопарда су користили за одећу и верске обреде. Ловац који убије ову животињу, постаје херој.

Рукаи, тајвански старосједиоци, сматрају да је лов на облачастог леопарда табу. Локална легенда каже да дух животиње прати и води мртве претке, и да убијање облачастог леопарда доноси несрећу не само ловцу, већ и целом племену.

Референце

Литература

Спољашње везе 

Облачни леопарди
Врсте, изумрлe због људских активности
Сисари Тајвана
Изумрли сисари Азије